9. การจัดการ

9.1 โครงสร้างการจัดการ

  9.1.1 คณะกรรมการบริษัท

  คณะกรรมการของบริษัทประกอบด้วยกรรมการ 12 ท่าน โดยเป็นกรรมการอิสระ 4 ท่าน
  ซึ่งในการดำเนินกิจการกรรมการต่างปฏิบัติหน้าที่ให้เป็นไปตามกฎหมาย วัตถุประสงค์
  และข้อบังคับของบริษัทตลอดจนมติที่ประชุมผู้ถือหุ้น

คุณสมบัติของกรรมการอิสระ

  (1) ไม่เป็นลูกจ้าง หรือพนักงาน หรือที่ปรึกษาที่ได้รับเงินเดือนประจำ
  หรือประโยชน์อื่นใดจากบริษัทฯ บริษัทในเครือ บริษัทร่วม บริษัทที่เกี่ยวข้อง
  หรือเป็นบุคคลที่อาจมีความขัดแย้ง โดยต้องไม่มีผลประโยชน์
  หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า 1 ปี

  (2) ถือหุ้นไม่เกินร้อยละ 0.5 ของหุ้นที่มีสิทธิออกเสียงทั้งหมดในบริษัทฯ บริษัทในเครือ
  บริษัทร่วม หรือบริษัทที่เกี่ยวข้อง ทั้งนี้ให้นับรวมถึงหุ้นที่ถือโดยผู้ที่เกี่ยวข้องด้วย

  (3) สามารถดูแลผลประโยชน์ของผู้ถือหุ้นทุกรายให้เท่าเทียมกัน

  (4) สามารถดูแลไม่ให้เกิดความขัดแย้งทางผลประโยชน์ระหว่างบริษัทฯ กับผู้บริหาร
  ผู้ถือหุ้นรายใหญ่ หรือบริษัทอื่นซึ่งมีผู้บริหาร หรือผู้ถือหุ้นรายใหญ่กลุ่มเดียวกัน
  โดยต้องไม่มีความสัมพันธ์ทางธุรกิจ ไม่มีผลประโยชน์หรือส่วนได้เสียไม่ว่าทางตรงหรือทางอ้อม
  ทั้งในด้านการเงิน การบริหารงานของบริษัทฯ บริษัทในเครือ บริษัทร่วม
  หรือบุคคลที่อาจมีความขัดแย้ง ในลักษณะที่จะทำให้ขาดความเป็นอิสระ

  (5) ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วม
  หรือบุคคลที่อาจมีความขัดแย้ง
  และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

รายชื่อของคณะกรรมการ

1. ร้อยเอก เศรณี เพ็ญชาติ

ตำแหน่ง ประธานคณะกรรมการ

วันเดือนปีเกิด 24 พฤศจิกายน 2498 อายุ 52 ปี

  วุฒิการศึกษา - Bachelor of Sciences in Business Administration

  BOSTON UNIVERSITY, USA

  - Master of Science in Monetary Economics

  NORTHEASTERN UNIVERSITY, USA

  ประสบการณ์ - รับราชการกองทัพบก สังกัดกรมข่าวทหาร กองบัญชาการสูงสุด

  - ผู้อำนวยการสำนักบริหารการเงิน สหธนาคาร

  - ผู้ช่วยกรรมการผู้จัดการใหญ่ สหธนาคาร

จำนวนหุ้น 30,912,000 หุ้น

การอบรมบทบาทหน้าที่กรรมการ ไม่มี

จำนวนครั้งที่เข้าร่วมประชุม/จำนวนครั้งที่จัดประชุม 4/4

ตำแหน่งงานอื่นในปัจจุบัน

กิจการที่เป็นบริษัทจดทะเบียน ไม่มี

กิจการที่ไม่เป็นบริษัทจดทะเบียน - กรรมการ บริษัท นาม สุขภัณฑ์ จำกัด

- กรรมการ บริษัท ยูเอ็มไอ พรอพเพอร์ตี้ จำกัด

2. นางสาวปวีณา เหล่าวิวัฒน์วงศ์

ตำแหน่ง กรรมการผู้จัดการ

วันเดือนปีเกิด 2 มิถุนายน 2489 อายุ 61 ปี

วุฒิการศึกษา - บช.บ (ต้นทุน)

จุฬาลงกรณ์มหาวิทยาลัย

- ปริญญาโท สาขาบัญชีต้นทุน

จุฬาลงกรณ์มหาวิทยาลัย

ประสบการณ์ - สมุห์บัญชี บริษัท บางกอกซิการ์ จำกัด

- สมุห์บัญชี บริษัท สหโมเสคอุตสาหกรรม จำกัด

- รองกรรมการผู้จัดการ บริษัท สหโมเสคอุตสาหกรรม จำกัด (มหาชน)

จำนวนหุ้น 30,139,200 หุ้น

การอบรมบทบาทหน้าที่กรรมการ หลักสูตร DAP จาก สมาคมส่งเสริมสถาบันกรรมการบริษัทไทย
(IOD)

จำนวนครั้งที่เข้าร่วมประชุม/จำนวนครั้งที่จัดประชุม 4/4

ตำแหน่งงานอื่นในปัจจุบัน

กิจการที่เป็นบริษัทจดทะเบียน ไม่มี

กิจการที่ไม่เป็นบริษัทจดทะเบียน - กรรมการ บริษัท เซอมาส จำกัด

  - ประธานกรรมการ บริษัท สยามอาร์ตเซรามิค จำกัด

  - ประธานกรรมการ บริษัท ร่วมพัฒน์เซรามิค จำกัด

  - กรรมการผู้จัดการ บริษัท ทีเอน จำกัด

  - กรรมการ บริษัท ยูเอ็มไอ พรอพเพอร์ตี้ จำกัด

  - กรรมการ บริษัท นามสุขภัณฑ์ จำกัด

  - กรรมการ บริษัท เซิฟไดนามิค จำกัด

3. นายเสถียร เสถียรพาณิชย์

ตำแหน่ง ประธานกรรมการตรวจสอบ, กรรมการอิสระ

วันเดือนปีเกิด 19 มิถุนายน 2493 อายุ 57 ปี

  วุฒิการศึกษา - บัญชีบัณฑิต (เกียรตินิยมอันดับ 1)

  มหาวิทยาลัยธรรมศาสตร์

  - นิติศาสตร์บัณฑิต

  มหาวิทยาลัยรามคำแหง

ประสบการณ์ - ผู้สอบบัญชีอนุญาต

จำนวนหุ้น ไม่มี

การอบรมบทบาทหน้าที่กรรมการ หลักสูตร DAP สมาคมส่งเสริมสถาบันกรรมการบริษัทไทย (IOD)

จำนวนครั้งที่เข้าร่วมประชุม/จำนวนครั้งที่จัดประชุม 4/4

ตำแหน่งงานอื่นในปัจจุบัน

กิจการที่เป็นบริษัทจดทะเบียน ไม่มี

กิจการที่ไม่เป็นบริษัทจดทะเบียน - หัวหน้าสำนักงานบัญชีทนายความเสถียรและเพื่อน

4. นายสุภร ประศาสน์วินิจฉัย

ตำแหน่ง กรรมการตรวจสอบ, กรรมการอิสระ

วันเดือนปีเกิด 24 พฤศจิกายน 2479 อายุ 71 ปี

วุฒิการศึกษา - นิติศาสตร์บัณฑิต

มหาวิทยาลัยธรรมศาสตร์

- เนติบัณฑิตไทย

ประสบการณ์ - อธิบดีอัยการฝ่ายคดีอาญาธนบุรี

  - กรรมการอัยการผู้ทรงคุณวุฒิ ในคณะกรรมการอัยการ

  สำนักงานอัยการสูงสุด

  - ที่ปรึกษากิตติมศักดิ์และรองประธานกรรมาธิการ

ในคณะกรรมการองค์กรอิสระ, วุฒิสภา.

จำนวนหุ้น ไม่มี

การอบรมบทบาทหน้าที่กรรมการ หลักสูตร DAP สมาคมส่งเสริมสถาบันกรรมการบริษัทไทย (IOD)

จำนวนครั้งที่เข้าร่วมประชุม/จำนวนครั้งที่จัดประชุม 4/4

ตำแหน่งงานอื่นในปัจจุบัน

กิจการที่เป็นบริษัทจดทะเบียน ไม่มี

กิจการที่ไม่เป็นบริษัทจดทะเบียน ไม่มี

5. นางนพรัตน์ รุ่งอุทัยศิริ

ตำแหน่ง กรรมการตรวจสอบ, กรรมการอิสระ

วันเดือนปีเกิด 25 มิถุนายน 2494 อายุ 56 ปี

วุฒิการศึกษา - สถิติศาสตร์ บัณฑิต

จุฬาลงกรณ์มหาวิทยาลัย

  - Master of Science (Statistics) ,

  TEXAS A&M UNIVERSITY, USA

ประสบการณ์ - ข้าราชการเกษียณ อาจารย์ประจำคณะพาณิชย์ศาสตร์และการบัญชี

จุฬาลงกรณ์มหาวิทยาลัย

จำนวนหุ้น ไม่มี

การอบรมบทบาทหน้าที่กรรมการ หลักสูตร DAP สมาคมส่งเสริมสถาบันกรรมการ บริษัทไทย (IOD)

จำนวนครั้งที่เข้าร่วมประชุม/ จำนวนครั้งที่จัดประชุม 4/4

ตำแหน่งงานอื่นในปัจจุบัน

กิจการที่เป็นบริษัทจดทะเบียน ไม่มี

กิจการที่ไม่เป็นบริษัทจดทะเบียน - กรรมการ บริษัท ภัทรอินเตอร์มาร์เก็ตติ้ง จำกัด

  - กรรมการ บริษัท เอ็นไทร์ ไฮยีน จำกัด

6. นายศิวะพร ทรรทรานนท์

ตำแหน่ง กรรมการอิสระ

วันเดือนปีเกิด 2 กุมภาพันธ์ 2490 อายุ 60 ปี

วุฒิการศึกษา - MBA In International Business and Finance, WHARTON GRADUATE
SCHOOL, PENNSYLVANIA, USA

ประสบการณ์ - กรรมการอำนวยการ TISCO

  - ที่ปรึกษาผู้ว่าการธนาคารแห่งประเทศไทย

  - กรรมการในคณะกรรมการที่ปรึกษาเพื่อการปฏิรูประบบสถาบันการเงินจำนวนหุ้น ไม่มี

การอบรมบทบาทหน้าที่กรรมการ หลักสูตร DAP และหลักสูตร THE ROLE OF CHAIRMAN

จากสมาคมส่งเสริมสถาบันกรรมการบริษัทไทย (IOD)

จำนวนครั้งที่เข้าร่วมประชุม/ จำนวนครั้งที่จัดประชุม 2/4

ตำแหน่งงานอื่นในปัจจุบัน

กิจการที่เป็นบริษัทจดทะเบียน - กรรมการ บริษัท การบินไทย จำกัด (มหาชน)

  - กรรมการ บริษัท ไทยพาณิชย์สามัคคีประกันภัย จำกัด (มหาชน)

กิจการที่ไม่เป็นบริษัทจดทะเบียน - กรรมการ บริษัท โดลไทยแลนด์ จำกัด

7. นายณัฐชนา เพ็ญชาติ

ตำแหน่ง กรรมการรองกรรมการผู้จัดการ

วันเดือนปีเกิด 8 เมษายน 2506 อายุ 44 ปี

  วุฒิการศึกษา - วิทยาศาสตร์บัณฑิต

  จุฬาลงกรณ์มหาวิทยาลัย

  - MBA - BOSTON UNIVERSITY, USA

  ประสบการณ์ - ฝ่ายบริหาร บริษัท สหโมเสคอุตสาหกรรม จำกัด (มหาชน) จำนวนหุ้น
  31,812,000 หุ้น

การอบรมบทบาทหน้าที่กรรมการ หลักสูตร DAP จากสมาคมส่งเสริมสถาบันกรรมการบริษัทไทย
(IOD)

จำนวนครั้งที่เข้าร่วมประชุม/ จำนวนครั้งที่จัดประชุม 4/4

ตำแหน่งงานอื่นในปัจจุบัน

กิจการที่เป็นบริษัทจดทะเบียน ไม่มี

กิจการที่ไม่เป็นบริษัทจดทะเบียน - กรรมการผู้จัดการ บริษัท นาม สุขภัณฑ์ จำกัด

- กรรมการ บริษัท เซิฟ ไดนามิค จำกัด

- กรรมการ บริษัท เซอมาส จำกัด

- กรรมการ บริษัท ยูเอ็มไอ พรอพเพอร์ตี้ จำกัด

- กรรมการ บริษัท ทีเอน จำกัด

- กรรมการ บริษัท สยามเคมีคอลอินดัสตรี้ จำกัด

- กรรมการ บริษัท ซี แอนด์ พี จำกัด

8. นางนิภานันท์ ตันตรานนท์

ตำแหน่ง กรรมการ

วันเดือนปีเกิด 25 เมษายน 2503 อายุ 47 ปี

วุฒิการศึกษา - นิติศาสตร์บัณฑิต

จุฬาลงกรณ์มหาวิทยาลัย

- เนติบัณฑิตไทย

- Master of Public Administration,

SAINT LOUIS UNIVERSITY, USA

ประสบการณ์ -

จำนวนหุ้น 33,590,400 หุ้น

การอบรมบทบาทหน้าที่กรรมการ หลักสูตร DAP สมาคมส่งเสริมสถาบันกรรมการ บริษัทไทย (IOD)

จำนวนครั้งที่เข้าร่วมประชุม/ จำนวนครั้งที่จัดประชุม 3/4

ตำแหน่งงานอื่นในปัจจุบัน

กิจการที่เป็นบริษัทจดทะเบียน ไม่มี

กิจการที่ไม่เป็นบริษัทจดทะเบียน - กรรมการ บริษัท นามสุขภัณฑ์ จำกัด

  - กรรมการ ยูเอ็มไอ พรอพเพอร์ตี้ จำกัด

9. นายวรวัชร ตันตรานนท์

ตำแหน่ง กรรมการรองกรรมการผู้จัดการ

วันเดือนปีเกิด 10 มกราคม 2502 อายุ 48 ปี

วุฒิการศึกษา - นิติศาสตร์บัณฑิต

จุฬาลงกรณ์มหาวิทยาลัย

- เนติบัณฑิตไทย

- MBA – SAINT LOUIS UNIVERSITY, USA

ประสบการณ์ - กรรมการผู้จัดการ ห้างสรรพสินค้าตันตราภัณฑ์ (เชียงใหม่)

จำนวนหุ้น 1,085,000 หุ้น

การอบรมบทบาทหน้าที่กรรมการ หลักสูตร DAP สมาคมส่งเสริมสถาบันกรรมการ บริษัทไทย (IOD)

จำนวนครั้งที่เข้าร่วมประชุม/ จำนวนครั้งที่จัดประชุม 4/4

ตำแหน่งงานอื่นในปัจจุบัน

กิจการที่เป็นบริษัทจดทะเบียน ไม่มี

กิจการที่ไม่เป็นบริษัทจดทะเบียน - กรรมการ บริษัท สยามอาร์ต เซรามิค จำกัด

  - กรรมการ บริษัท ชอยส์มินิสโตร์ จำกัด

  - กรรมการ บริษัท ซีอาร์เชียงใหม่ (ประเทศไทย) จำกัด

10. นายเมธาวี เหล่าวิวัฒน์วงศ์

ตำแหน่ง กรรมการ

วันเดือนปีเกิด 10 ตุลาคม 2491 อายุ 59 ปี

วุฒิการศึกษา - ปวช. วิทยาลัยพณิชยการพระนคร

- MINI MBA

มหาวิทยาลัยธรรมศาสตร์

ประสบการณ์ - มีความรู้ ความชำนาญ และเชี่ยวชาญในธุรกิจการขนส่งทางทะเลระหว่าง

  ประเทศเป็นวิทยากรรับเชิญผู้ทรงคุณวุฒิพิเศษให้กับหน่วยงานราชการ ต่างๆ
  ในหัวข้อเรื่องที่เกี่ยวกับการขนส่งทางทะเล ให้คำแนะนำและเป็น
  ที่ปรึกษาพิเศษให้กับคณาจารย์มหาวิทยาลัยต่างๆ ในสาขาวิชาการบริหาร
  การขนส่งระหว่างประเทศ

  จำนวนหุ้น 10,740,000 หุ้น

การอบรมบทบาทหน้าที่กรรมการ หลักสูตร DAP จากสมาคมส่งเสริมสถาบันกรรมการบริษัทไทย
(IOD)

จำนวนครั้งที่เข้าร่วมประชุม/ จำนวนครั้งที่จัดประชุม 4/4

ตำแหน่งงานอื่นในปัจจุบัน

กิจการที่เป็นบริษัทจดทะเบียน ไม่มี

กิจการที่ไม่เป็นบริษัทจดทะเบียน - ประธาน บริษัท นิวอีคอนไลท์ (ประเทศไทย) จำกัด

  - กรรมการ บริษัท พี เค อาร์ กรุ๊ป จำกัด

- กรรมการ บริษัท ทีเอน จำกัด

- กรรมการ บริษัท ภูเรือ จำกัด

- กรรมการ บริษัท ซี.อี.เอ็กซ์. ทรานสปอร์ต

- กรรมการ บริษัท เชี่ยวชาญชัยค้าไม้ จำกัด

- กรรมการ บริษัท ทรานสมิค จำกัด

- กรรมการ บริษัท เซอมาส จำกัด

- กรรมการ บริษัท ชิ-เอเชีย จำกัด

11. นายกฤษณ์ พันธ์รัตนมาลา

ตำแหน่ง กรรมการ (ตัวแทนผู้ถือกองทุนเปิดไทยทวีคูณ, กองทุนบำเหน็จบำนาญ

ข้าราชการ)

วันเดือนปีเกิด 19 มิถุนายน 2511 อายุ 39 ปี

วุฒิการศึกษา - วิศวกรรมศาสตร์บัณฑิต

จุฬาลงกรณ์มหาวิทยาลัย

- Master of Engineering, IMPERIAL COLLEGE, LONDON

- MBA, UNIVERSITY OF FLORIDA, USA

ประสบการณ์ - ผู้อำนวยการลงทุน บริษัท ไทย พรอพ์เพอร์ตี้ แอ็ดไวซอรี่ จำกัด

  - ผู้จัดการอาวุโส บริษัท ที เอ ออเร้นจ์ จำกัด

  - ผู้อำนวยการฝ่ายวานิชธนกิจ บริษัท วิตเตอร์ บัลลาส จำกัด

  - ที่ปรึกษาอาวุโส บริษัท ดี ลอยส์ คอนซัลติ้ง จำกัด

  - ผู้ช่วยผู้จัดการฝ่ายวิจัย สำนักตัวแทนไคล์เวิร์ท เบนสัน (เอเชีย)

จำนวนหุ้น ไม่มี

การอบรมบทบาทหน้าที่กรรมการ หลักสูตร DAP สมาคมส่งเสริมสถาบันกรรมการบริษัทไทย (IOD)

จำนวนครั้งที่เข้าร่วมประชุม/ จำนวนครั้งที่จัดประชุม 4/4

ตำแหน่งงานอื่นในปัจจุบัน

กิจการที่เป็นบริษัทจดทะเบียน ไม่มี

กิจการที่ไม่เป็นบริษัทจดทะเบียน - กรรมการ บริษัท รอยัล ปอร์ซเลน จำกัด (มหาชน)

  - กรรมการ บริษัท สหไทยสตีลไพพ์ จำกัด (มหาชน)

12. นายมารุต มังคละพฤกษ์

ตำแหน่ง กรรมการ

วันเดือนปีเกิด 9 ตุลาคม 2487 อายุ 63 ปี

วุฒิการศึกษา - วิศวกรรมศาสตร์บัณฑิต

จุฬาลงกรณ์มหาวิทยาลัย

ประสบการณ์ บริษัท ปูนซีเมนต์ไทย จำกัด

จำนวนหุ้น ไม่มี

การอบรมบทบาทหน้าที่กรรมการ หลักสูตร DAP จากสมาคมส่งเสริมสถาบันกรรมการบริษัทไทย
(IOD)

จำนวนครั้งที่เข้าร่วมประชุม/ จำนวนครั้งที่จัดประชุม 4/4

ตำแหน่งงานอื่นในปัจจุบัน

กิจการที่เป็นบริษัทจดทะเบียน ไม่มี

กิจการที่ไม่เป็นบริษัทจดทะเบียน - ประธานกรรมการ บริษัท เซอมาส จำกัด

หมายเหตุ : - กรรมการทุกท่านเป็นกรรมการผู้มีอำนาจในการลงนาม
โดยกรรมการสองคนลงลายมือชื่อร่วมกันและ

ประทับตราสำคัญของบริษัท

ขอบเขต อำนาจ หน้าที่ ของคณะกรรมการบริษัท ประกอบด้วย

(1) กำหนดนโยบายและทิศทางการดำเนินงานของบริษัท
และกำกับควบคุมดูแลให้ฝ่ายจัดการดำเนินการให้เป็นไป

ตามนโยบายที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการ

และกำไรสูงสุดให้แก่ผู้ถือหุ้น

  (2) รับผิดชอบในการปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท
  ตลอดจนมติที่ประชุมผู้ถือหุ้นด้วยความซื่อสัตย์ สุจริต และระมัดระวัง รักษาผลประโยชน์ของบริษัท
  และมีความรับผิดชอบต่อผู้ถือหุ้นโดยสม่ำเสมอ

  (3) ติดตามการดำเนินกิจการและการปฏิบัติงานของฝ่ายจัดการอย่างสม่ำเสมอ
  เพื่อให้การดำเนินกิจการของบริษัทเป็นไปอย่างมีประสิทธิผล

  (4) ดำเนินการให้บริษัทฯ มีมาตรการการตรวจสอบภายใน
  เพื่อให้เกิดระบบการควบคุมภายในที่มีประสิทธิภาพ รวมทั้งการจัดการความเสี่ยง
  และความเชื่อถือได้ของรายงานทางการเงิน

  (5) ตรวจสอบดูแลไม่ให้เกิดความขัดแย้งทางผลประโยชน์
  และการกระทำที่ไม่ถูกต้องในรายการระหว่างบุคคลที่

  เกี่ยวโยงกัน

  บริษัทสนับสนุนกรรมการบริษัททุกท่าน เข้าอบรมเสริมสร้าง พัฒนาความรู้
  และทักษะของการดำรงตำแหน่งกรรมการ
  และมีการจัดอบรมให้ข้อมูลที่สำคัญแก่กรรมการใหม่ทุกท่าน

9.1.2 คณะอนุกรรมการ

คณะกรรมการได้จัดตั้งคณะอนุกรรมการ เพื่อช่วยในการกำกับดูแลกิจการของบริษัท ดังนี้

1) คณะกรรมการตรวจสอบ

  คณะกรรมการตรวจสอบประกอบด้วยกรรมการอิสระไม่น้อยกว่า 3 ท่าน และอย่างน้อย 1 ท่าน
  ต้องเป็นผู้มีความรู้ด้านการบัญชีและการเงินเพียงพอที่จะทำหน้าที่สอบทานความน่าเชื่อถือของงบการเงิน
  โดยจัดให้มีการประชุมอย่างน้อยไตรมาสละ 1 ครั้ง คณะกรรมการตรวจสอบ มีรายชื่อดังนี้

  ลำดับ รายชื่อ ตำแหน่ง จำนวนครั้งที่เข้าร่วม/

  จำนวนครั้งที่จัดประชุม

  1. นายเสถียร เสถียรพานิชย์ ประธานกรรมการตรวจสอบ 4/4

  2. นายสุภร ประศาสน์วินิจฉัย กรรมการตรวจสอบ 4/4

  3. นางนพรัตน์ รุ่งอุทัยศิริ กรรมการตรวจสอบ 4/4

  ในกรณีจำเป็น คณะกรรมการตรวจสอบสามารถขอคำปรึกษาจากที่ปรึกษาภายนอกที่เป็นอิสระได้
  โดยบริษัทเป็นผู้ออกค่าใช้จ่าย

  วาระการดำรงตำแหน่ง : ประธานกรรมการตรวจสอบมีวาระการดำรงตำแหน่งคราวละ 4 ปี
  ส่วนกรรมการตรวจสอบมีวาระการดำรงตำแหน่งคราวละ 2 ปี

ขอบเขต อำนาจ หน้าที่ ของคณะกรรมการตรวจสอบ ประกอบด้วย

(1) สอบทานให้บริษัท มีการรายงานทางการเงินตามมาตรฐานการบัญชีที่กำหนดโดยกฎหมาย
    อย่างถูกต้องและ

  เพียงพอ

(2) สอบทานให้บริษัทปฏิบัติตามกฎหมายว่าด้วย หลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

(3) สอบทานให้บริษัทมีระบบการควบคุมภายใน และการตรวจสอบภายในที่เหมาะสม
    และมีประสิทธิผล และสอบทานประสิทธิผลและความเพียงพอของกระบวนการบริหารความเสี่ยง

(4) สอบทานและพิจารณาร่วมกับฝ่ายจัดการในเรื่องข้อบกพร่องสำคัญที่ตรวจพบ
และการสนองตอบจากฝ่าย จัดการ

(5) พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทาง

  ผลประโยชน์ให้มีความถูกต้องและครบถ้วน

  (6) มีอำนาจในการตรวจสอบและสอบสวนผู้ที่เกี่ยวข้อง
  ภายใต้ขอบเขตอำนาจหน้าที่ของคณะกรรมการตรวจสอบ

  (7) จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัท

  ซึ่งรายงานดังกล่าวต้องลงนามโดยประธานคณะกรรมการตรวจสอบ

  (8) พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

  (9) ปฏิบัติการอื่นใดตามที่คณะกรรมการของบริษัทมอบหมาย ด้วยความเห็นชอบจากคณะกรรมการ

  2) คณะกรรมการบริหาร

  เพื่อให้เกิดประสิทธิภาพสูงสุดในการบริหารจัดการบริษัท ให้เป็นไปตามทิศทางนโยบาย
  และเป้าหมายที่

  คณะกรรมการบริษัทกำหนดและมอบหมาย รวมทั้งสร้างความมั่นคงและยั่งยืนในการดำเนินธุรกิจ
  คณะกรรมการบริษัทได้แต่งตั้งคณะกรรมการบริหารขึ้น
  โดยมีความรับผิดชอบตามขอบเขตที่ได้รับมอบหมายจากคณะกรรมการบริษัท โดยมีรายชื่อต่อไปนี้

  ------ --------------------------- -------------------- ------------------------------------
  ลำดับ   รายชื่อ                       ตำแหน่ง               จำนวนครั้งที่เข้าประชุม/จำนวนครั้งที่จัดประชุม

  1      นางสาวปวีณา เหล่าวิวัฒน์วงศ์      ประธานกรรมการบริหาร   2/2

  2      นายณัฐชนา เพ็ญชาติ             กรรมการบริหาร         2/2

  3      นายวรวัชร ตันตรานนท์           กรรมการบริหาร         2/2

  4      นายเมธาวี เหล่าวิวัฒน์วงศ์        กรรมการบริหาร         2/2

  5      นายมารุต มังคละพฤกษ์           กรรมการบริหาร         2/2
  ------ --------------------------- -------------------- ------------------------------------

ขอบเขต อำนาจ หน้าที่ ของคณะกรรมการบริหาร ประกอบด้วย

  (1) บริหารและกำกับดูแลการดำเนินงานของบริษัท ให้มีประสิทธิภาพเป็นไปตามทิศทาง
  หรือเป้าหมายของบริษัท ให้มีความเข้มแข็งทางธุรกิจ ตามแนวนโยบายคณะกรรมการบริษัท
  และกลั่นกรองเรื่องต่างๆ ที่จะนำเสนอคณะกรรมการ บริษัท พิจารณา และดำเนินการอื่นๆ
  ตามที่คณะกรรมการบริษัทมอบหมาย และรายงานผลการปฏิบัติงานต่อคณะกรรมการบริษัท

  (2) วางแผนและกลั่นกรองทั้งแผนระยะสั้นและแผนระยะยาว
  เพื่อบรรลุวัตถุประสงค์และเป้าหมายบริษัท

  (3) บริหารและกำกับให้พนักงานปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับ
  ตลอดจนระเบียบของบริษัท โดยเคร่งครัด

  วาระการดำรงตำแหน่ง : ไม่ได้มีการกำหนดวาระการดำรงตำแหน่งของกรรมการบริหาร
  แต่ให้กรรมการบริหารปฏิบัติหน้าที่ต่อเนื่องจนกว่าจะพ้นสภาพการเป็นกรรมการบริษัทฯ

9.1.3 ประวัติและการถือหุ้นของผู้บริหาร

1. นางสาวปวีณา เหล่าวิวัฒน์วงศ์ ตำแหน่ง ประธานคณะกรรมการบริหาร / กรรมการผู้จัดการ

วันเดือนปีเกิด 2 มิถุนายน 2489

วุฒิการศึกษา บช.บ (ต้นทุน)

จุฬาลงกรณ์มหาวิทยาลัย

ปริญญาโท สาขาบัญชีต้นทุน

จุฬาลงกรณ์มหาวิทยาลัย

จำนวนหุ้น 30,139,200 หุ้น

  การดำรงตำแหน่งกรรมการบริษัทอื่น

- กรรมการ บริษัท เซอมาส จำกัด

  - ประธานกรรมการ บริษัท สยามอาร์ตเซรามิค จำกัด

  - ประธานกรรมการ บริษัท ร่วมพัฒน์เซรามิค จำกัด

  - กรรมการผู้จัดการ บริษัท ทีเอน จำกัด

  - กรรมการ บริษัท ยูเอ็มไอ พรอพเพอร์ตี้ จำกัด

  - กรรมการ บริษัท นามสุขภัณฑ์ จำกัด

- กรรมการ บริษัท เซิฟไดนามิค จำกัด

2. นายณัฐชนา เพ็ญชาติ ตำแหน่ง กรรมการบริหาร / กรรมการรองกรรมการผู้จัดการ

วันเดือนปีเกิด 8 เมษายน 2506

วุฒิการศึกษา วิทยาศาสตร์บัณฑิต

จุฬาลงกรณ์มหาวิทยาลัย

MBA,

BOSTON UNIVERSITY, USA

จำนวนหุ้น 31,812,000 หุ้น

  การดำรงตำแหน่งกรรมการบริษัทอื่น

- กรรมการผู้จัดการ บริษัท นาม สุขภัณฑ์ จำกัด

- กรรมการ บริษัท เซิฟ ไดนามิค จำกัด

- กรรมการ บริษัท เซอมาส จำกัด

- กรรมการ บริษัท ยูเอ็มไอ พรอพเพอร์ตี้ จำกัด

- กรรมการ บริษัท ทีเอน จำกัด

- กรรมการ บริษัท สยามเคมีคอลอินดัสตรี้ จำกัด

- กรรมการ บริษัท ซี แอนด์ พี จำกัด

3. นายวรวัชร ตันตรานนท์ ตำแหน่ง กรรมการบริหาร / กรรมการรองกรรมการผู้จัดการ

วันเดือนปีเกิด 10 มกราคม 2502

วุฒิการศึกษา นิติศาสตร์บัณฑิต

จุฬาลงกรณ์มหาวิทยาลัย

MBA,

SAINT LOUIS UNIVERSITY, USA

จำนวนหุ้น 1,085,000 หุ้น

การดำรงตำแหน่งกรรมการบริษัทอื่น

- กรรมการ บริษัท สยามอาร์ต เซรามิค จำกัด

  - กรรมการ บริษัท ชอยส์มินิสโตร์ จำกัด

  - กรรมการ บริษัท ซีอาร์เชียงใหม่(ประเทศไทย)จำกัด

4. นายสุรินทร์ วงศ์กิตติพัฒน์ ตำแหน่ง ผู้ช่วยกรรมการผู้จัดการ / เลขานุการบริษัท

วันเดือนปีเกิด 12 มีนาคม 2494

วุฒิการศึกษา บช.บ (ต้นทุน)

จุฬาลงกรณ์มหาวิทยาลัย

  อบรมหลักสูตร Company Secretary Program

  รุ่น15/2006 สมาคมส่งเสริมสถาบันกรรมการบริษัทไทย (IOD)

จำนวนหุ้น 37,200 หุ้น

การดำรงตำแหน่งกรรมการบริษัทอื่น

- กรรมการบริษัท เซอมาส จำกัด

  - กรรมการบริษัท ยูเอ็มไอ พรอพเพอร์ตี้ จำกัด

  - กรรมการ บริษัท ยูเอ็มเอ็ม จำกัด

- กรรมการบริษัท ร่วมพัฒน์ จำกัด

5. นายสมบูรณ์ อุรานุกูล ตำแหน่ง ผู้จัดการทั่วไป

วันเดือนปีเกิด 12 ธันวาคม 2503

  วุฒิการศึกษา วศ.บ

  สถาบันเทคโนโลยีพระจอมเกล้าธนบุรี

  Master of Industrial Engineering and

  Management

  Asian Institute of Technology (AIT)

จำนวนหุ้น ไม่มี

การดำรงตำแหน่งกรรมการบริษัทอื่น ไม่มี

6. นายสุทธา พุฒิทานันท์ ตำแหน่ง ผู้ตรวจสอบภายใน

วันเดือนปีเกิด 20 มีนาคม 2494

วุฒิการศึกษา บช.บ. (ต้นทุน)

จุฬาลงกรณ์มหาวิทยาลัย

จำนวนหุ้น ไม่มี

การดำรงตำแหน่งกรรมการบริษัทอื่น ไม่มี

7. นายธนิน บุญมหิทธิสุทธิ์ ตำแหน่ง ผู้จัดการฝ่ายผลิต

วันเดือนปีเกิด 1 สิงหาคม 2497

วุฒิการศึกษา วัสดุศาสตร์

จุฬาลงกรณ์มหาวิทยาลัย

จำนวนหุ้น ไม่มี

การดำรงตำแหน่งกรรมการบริษัทอื่น ไม่มี

8. นายสุทิน ยุทธนาวราภรณ์ ตำแหน่ง ผู้จัดการฝ่ายขายและการตลาด

วันเดือนปีเกิด 9 พฤศจิกายน 2508

วุฒิการศึกษา เศรษฐศาสตร์

จุฬาลงกรณ์มหาวิทยาลัย

MBA

มหาวิทยาลัยธรรมศาสตร์

จำนวนหุ้น ไม่มี

การดำรงตำแหน่งกรรมการบริษัทอื่น ไม่มี

9. นางสาวรติรัตน์ เหล่าวิวัฒน์วงศ์ ตำแหน่ง ผู้จัดการฝ่ายการเงินและบัญชี

วันเดือนปีเกิด 5 กันยายน 2516

วุฒิการศึกษา บช.บ (ต้นทุน)

จุฬาลงกรณ์มหาวิทยาลัย

MBA, (Finance)

UNIVERSITY OF DENVER, USA

จำนวนหุ้น 3,932,400 หุ้น

การดำรงตำแหน่งกรรมการบริษัทอื่น ไม่มี

9.2 การสรรหากรรมการและผู้บริหาร

  บริษัทยังไม่ได้แต่งตั้งคณะกรรมการสรรหา
  แต่คณะกรรมการทั้งคณะจะพิจารณาร่วมกันในการสรรหาเสนอแต่งตั้งผู้ที่มีคุณสมบัติเหมาะสมในการดำรงตำแหน่งกรรมการ
  และกรรมการผู้จัดการ

9.3 ค่าตอบแทนผู้บริหาร

9.3.1 ค่าตอบแทนที่เป็นตัวเงิน

ปี 2550

  ---------------------------- --------------------- ---------------------
  กรรมการบริษัท                  จำนวนราย              จำนวนเงิน (บาท)

  เบี้ยประชุม                     12                    1,440,000.-

  โบนัส                         12                    (ไม่มี)
  ---------------------------- --------------------- ---------------------

กรรมการได้รับเบี้ยประชุมคนละ 10,000 บาท ต่อเดือนเท่ากันทุกคน

ปี 2550

  ---------------------------- --------------------- ---------------------
  กรรมการบริหารและผู้บริหาร        จำนวนราย              จำนวนเงิน (บาท)

  เงินเดือน                      8                     11,254,800.-

  โบนัส                         8                     (ไม่มี)
  ---------------------------- --------------------- ---------------------

9.3.2 ค่าตอบแทนอื่น ๆ

  กรรมการบริษัทไม่ได้รับค่าตอบแทนอื่น ๆ แต่ผู้บริหารได้รับค่าตอบแทนอื่นเป็นจำนวนเงินรวมทั้งสิ้น
  301,772 บาท อยู่ในกองทุนสำรองเลี้ยงชีพ ชื่อ “กองทุนสำรองเลี้ยงชีพ ทิสโก้ร่วมทุน 1”
  โดยมีบริษัทหลักทรัพย์จัดการ กองทุนทิสโก้ จำกัด เป็นผู้จัดการกองทุน ซึ่งผู้บริหารที่เป็นสมาชิก
  จะจ่ายเงินสมทบเข้ากองทุนโดยให้บริษัทฯ หักจากค่าจ้างแล้วนำส่งเข้ากองทุนในอัตราร้อยละ 3
  ของค่าจ้าง
  และนายจ้างมีพันธะที่จะจ่ายเงินสมทบให้แก่กองทุนในวันเดียวกันที่สมาชิกจ่ายเงินสมทบเข้ากองทุนในอัตราร้อยละของค่าจ้าง
  ดังต่อไปนี้

จำนวนปีที่ทำงาน อัตราเงินสมทบ (%)

0 – 5 ปี 3

5 ปีขึ้นไป 4

9.4 การกำกับดูแลกิจการที่ดี 

9.4.1 สิทธิของผู้ถือหุ้นและความเท่าเทียมกันของผู้ถือหุ้น

ในปี 2550 บริษัทฯ จัดให้มีการประชุมผู้ถือหุ้น 1 ครั้ง คือการประชุมสามัญผู้ถือหุ้นประจำปี 2550 และ ในช่วงระหว่างวันที่ 6 ธันวาคม 2549 – 10 มกราคม 2550 ก่อนการประชุม 3 – 4 เดือน บริษัทฯ ได้เปิดโอกาสให้ผู้ถือหุ้นส่วนน้อยสามารถเสนอเพิ่มวาระการประชุม เสนอชื่อบุคคลเพื่อเป็นกรรมการ และส่งคำถามล่วงหน้ามายังบริษัทฯ โดยผ่านทาง E –MAIL ของบริษัทฯ หรือมีหนังสือถึงประธานคณะกรรมการ กรรมการบริษัท กรรมการผู้จัดการ หรือเลขานุการบริษัทพร้อมรายละเอียดเพื่อให้กรรมการพิจารณาตามแนวทางที่กำหนดว่า สมควรนำเข้าที่ประชุมหรือบรรจุในวาระการประชุมหรือไม่ มีการเผยแพร่ข่าวพร้อมหลักเกณฑ์ที่กำหนดผ่านทาง WEBSITE ของบริษัทฯ และตลาดหลักทรัพย์แห่งประเทศไทยด้วย โดยการประชุมได้จัดที่สำนักงานใหญ่ของบริษัทฯ และมีกรรมการเข้าร่วมประชุมครบทุกท่าน พร้อมผู้บริหารระดับสูงและผู้สอบบัญชี และ บริษัทฯ ได้จัดเตรียมสถานที่ไว้รับรองผู้ถือหุ้นอย่างเพียงพอ อีกทั้งได้อำนวยความสะดวกเรื่องสถานที่จอดรถและการลงทะเบียนให้แก่ผู้เข้าร่วมการประชุม ส่วนการจัดส่งหนังสือนัดประชุมพร้อมทั้งข้อมูลประกอบการประชุมตามวาระต่าง ๆ (ไทย – อังกฤษ) ได้จัดส่งให้ผู้ถือหุ้นทราบล่วงหน้าก่อนวันประชุมไม่น้อยกว่า 12 วัน นอกจากนี้ยังได้มีการเผยแพร่ข้อมูลทั้งหมดดังกล่าว (ไทย – อังกฤษ) ใน WEBSITE ของบริษัทฯ เป็นการล่วงหน้าก่อนวันประชุม 31 วัน โดยบริษัทฯ ได้แจ้งข่าวการเผยแพร่ข้อมูลผ่านทางตลาดหลักทรัพย์แห่งประเทศไทยด้วยแล้ว และไม่มีการเพิ่มวาระการประชุม หรือเปลี่ยนแปลงข้อมูลสำคัญโดยไม่แจ้งให้ผู้ถือหุ้นทราบล่วงหน้า ให้สิทธิในการซักถามคณะกรรมการในที่ประชุม ไม่จำกัดสิทธิในการเข้าประชุมของผู้ถือหุ้นที่มาสายและในแต่ละวาระมีความเห็นของคณะกรรมการประกอบ อีกทั้งมีการบันทึกการประชุมอย่างถูกต้องครบถ้วนเพื่อให้ผู้ถือหุ้นตรวจสอบได้ มีการเผยแพร่รายงานการประชุมผ่าน WEBSITE ของบริษัทฯ ภายใน 14 วัน และได้เพิ่มทางเลือกให้กับผู้ถือหุ้นโดยให้กรรมการอิสระเป็นผู้รับมอบอำนาจในกรณีที่ผู้ถือหุ้นไม่สามารถเข้าร่วมประชุมได้ ระหว่างประชุมบริษัทฯ ได้เปิดโอกาสให้ผู้ถือหุ้นแสดงความคิดเห็นในเรื่องที่เกี่ยวข้องกับวาระการประชุมอย่างเต็มที่ มีการเลือกกรรมการเป็นรายคน และใช้บัตรลงคะแนนในวาระสำคัญกรณีที่มีมติไม่เป็นเอกฉันท์ 

คณะกรรมการบริษัทฯ ตระหนักถึงหน้าที่ในการดูแลและคุ้มครองให้ผู้ถือหุ้นทุกรายได้รับสิทธิพื้นฐาน เช่น สิทธิได้รับใบหุ้นและการโอนหุ้น และได้รับสารสนเทศที่เพียงพอทันเวลา สิทธิเข้าร่วมประชุมและออกเสียงลงคะแนนในที่ประชุมผู้ถือหุ้น สิทธิเลือกตั้งและถอดถอนกรรมการ และให้ความเห็นชอบในการแต่งตั้งผู้สอบบัญชีอย่างอิสระ และสิทธิในส่วนแบ่งกำไร

เพื่อป้องกันความขัดแย้งทางผลประโยชน์ คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์ โดยยึดถือหลักเกณฑ์ที่ทางตลาดหลักทรัพย์แห่งประเทศไทยกำหนดไว้รวมทั้งกำหนดนโยบาย และ วิธีการดูแลไม่ให้ผู้บริหาร และผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตนดังนี้

- รายการที่อาจมีความขัดแย้งทางผลประโยชน์ คณะกรรมการ ได้ทราบถึงรายการที่มีความขัดแย้งทางผลประโยชน์และรายการที่เกี่ยวโยงกัน และ ได้พิจารณาความเหมาะสมอย่างรอบคอบทุกครั้ง รวมทั้งมีการปฏิบัติตามหลักเกณฑ์ของตลาดหลักทรัพย์ที่กำหนดไว้ โดยกรรมการหรือผู้บริหารที่มีส่วนได้เสียหรือมีส่วนเกี่ยวข้องจะไม่เข้าร่วมกระบวนการตัดสินใจการพิจารณาธุรกรรมดังกล่าว

- การดูแลเรื่องการใช้ข้อมูลภายใน

• กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ และ ต่อบริษัทฯ ทุกครั้งที่มีการเปลี่ยนแปลงโดยทันที

• ข้อมูลภายในของบริษัทฯ จะเปิดเผยได้ก็ต่อเมื่อได้ส่งข้อมูลดังกล่าวให้ตลาดหลักทรัพย์แห่งประเทศไทยแล้วโดยทางบริษัทฯ ได้ถือปฏิบัติอย่างเคร่งครัดตลอดมา

ทั้งนี้ ได้มีการแจ้งแนวทางและนโยบายข้างต้นให้ทุกคนในองค์กรถือปฏิบัติ และติดตามผลการปฏิบัติอย่างสม่ำเสมอ

9.4.2 บทบาทของผู้มีส่วนได้เสีย 

บริษัทฯ ให้ความสำคัญต่อบทบาทของผู้มีส่วนได้เสียทุกกลุ่ม ทั้งกลุ่มผู้ถือหุ้น พนักงาน ลูกค้า คู่ค้า คู่แข่ง ชุมชนและสังคม เจ้าหนี้ และ สิ่งแวดล้อม เนื่องจากบริษัทฯ ตระหนักดีว่ากิจการบริษัทฯ เป็นอุตสาหกรรมขนาดใหญ่ จึงให้ความสำคัญต่อการดูแลสิ่งแวดล้อม และความปลอดภัยมาโดยตลอด ได้กำหนดนโยบาย และ แนวทางปฏิบัติต่อผู้มีส่วนได้เสียตามหลักการกำกับดูแลกิจการที่ดีดังนี้

1. ผู้ถือหุ้น – บริษัทฯ ปฏิบัติหน้าที่ด้วยความระมัดระวัง และโปร่งใสเพื่อการเจริญเติบโตอย่างมั่นคง และยั่งยืนโดยคำนึงถึงผลประโยชน์และความพึงพอใจสูงสุดของผู้ถือหุ้นทุกราย

2. พนักงาน – บริษัทฯ ได้ปฏิบัติต่อพนักงานอย่างเท่าเทียมและเป็นธรรม อีกทั้งให้ผลตอบแทนอย่างเหมาะสมทั้งรายได้และสวัสดิการ มีการจัดตั้งกองทุนสำรองเลี้ยงชีพพนักงานเพื่อเป็นสวัสดิการในระยะยาว จัดตั้งคณะกรรมการบริหารงานบุคคล และคณะกรรมการสวัสดิการเพื่อดูแลพนักงาน และเพื่อขจัดความขัดแย้งระหว่างบริษัทฯ กับพนักงาน และระหว่างพนักงานด้วยกัน รวมทั้งได้มีการจัดอบรมเพิ่มพูนความรู้ ทักษะ ตลอดจนถึงความปลอดภัยในการทำงานให้แก่พนักงานทุกระดับ

3. ลูกค้า – บริษัทฯ เอาใจใส่และรับผิดชอบต่อลูกค้า ผลิตสินค้าที่มีคุณภาพและมาตรฐาน รักษาความลับของลูกค้า และจัดให้มีระบบการรับข้อร้องเรียนจากลูกค้า เพื่อดำเนินการปรับปรุงแก้ไขให้แก่ลูกค้าโดยเร็วที่สุด

4. คู่ค้า – บริษัทฯ มีการซื้อวัตถุดิบ สินค้า และบริการจากคู่ค้า และได้ปฏิบัติตามเงื่อนไขข้อตกลงตามสัญญาทุกประการ

5. คู่แข่ง – บริษัทฯ ประพฤติตามกรอบกติกาการแข่งขันที่ดี รักษาบรรทัดฐานของข้อพึงปฏิบัติในการแข่งขัน หลีกเลี่ยงวิธีการไม่สุจริตเพื่อทำลายคู่แข่งขันแต่ได้พยายามปรับปรุงมาตรฐานของสินค้าให้ดีขึ้นเพื่อประโยชน์ต่อผู้บริโภค

6. ชุมชนและสังคม – มีความรับผิดชอบต่อชุมชนและสังคมทั้งสังคมภายในและนอกโรงงาน บริจาคและช่วยเหลือสังคมอย่างสม่ำเสมอตามกำลังความสามารถและโอกาส มีความยึดมั่นในระบอบประชาธิปไตยและไม่ส่งเสริมการทำผิดกฎหมาย (นโยบายและแนวปฏิบัติที่เป็นรูปธรรมดังปรากฏในหัวข้อ 9.4.3)

7. เจ้าหนี้ – บริษัทฯ ได้ปฏิบัติตามเงื่อนไข ข้อตกลง ของการกู้ยืมเงิน

8. สิ่งแวดล้อม – มีสำนึกรับผิดชอบต่อสิ่งแวดล้อม ทั้งเรื่องที่มีผลกระทบจากการประกอบธุรกิจโดยตรงและเรื่องของสิ่งแวดล้อมของส่วนรวม (นโยบายเกี่ยวกับสิ่งแวดล้อมและแนวปฏิบัติที่เป็นรูปธรรมดังปรากฎในหัวข้อ 9.4.3)

ทั้งนี้หากเกิดความเสียหายจากการละเมิดสิทธิตามกฎหมายของบริษัทฯ บริษัทฯ ก็ยินดีรับผิดชอบชดเชยค่าเสียหายและยินดีรับฟังความคิดเห็นจากผู้มีส่วนได้เสียพร้อมให้ข้อมูลเพื่อการมีส่วนร่วมอย่างมีประสิทธิภาพ อีกทั้งหากผู้มีส่วนได้เสียมีข้อร้องเรียนกรณีการกระทำผิดกฎหมายหรือจรรยาบรรณก็สามารถทำจดหมายถึงคณะกรรมการ กรรมการผู้จัดการ ได้ ซึ่งจะมีการตรวจสอบและรายงานคณะกรรมการตามความเหมาะสมโดยผู้ร้องเรียนจะได้รับความคุ้มครองอย่างเต็มที่

9.4.3 การเปิดเผยข้อมูลและความโปร่งใส

บริษัทฯ ได้ถือปฏิบัติอย่างเคร่งครัดเรื่องการเปิดเผยข้อมูลสำคัญของบริษัทฯ ทั้งข้อมูลทางการเงินและข้อมูลที่มิใช่ข้อมูลทางการเงินอย่างถูกต้อง ครบถ้วน ทันเวลา โปร่งใสและเป็นไปตามเกณฑ์ที่สำนักงาน ก.ล.ต. และตลาดหลักทรัพย์ฯกำหนด ในรอบปีที่ผ่านมาบริษัทฯ ไม่ถูกสำนักงาน ก.ล.ต. หรือตลาดหลักทรัพย์ฯ ดำเนินการเนื่องมาจากการเปิดเผยข้อมูลไม่เป็นไปตามข้อกำหนด และ มีการประเมินประสิทธิภาพของกระบวนการเปิดเผยข้อมูลเป็นประจำ 

ในรายงานประจำปีได้มีการเปิดเผยข้อมูลการทำหน้าที่ในปีที่ผ่านมาของคณะกรรมการ และ คณะกรรมการชุดย่อย ได้แก่คณะกรรมการตรวจสอบ และคณะกรรมการบริหาร รวมถึงประวัติการอบรมของกรรมการ

ด้านการจ่ายค่าตอบแทนกรรมการ และ ผู้บริหารระดับสูง คณะกรรมการได้กำหนดนโยบายให้เป็นไปตามหลักการซึ่งเชื่อมโยงกับผลการดำเนินงานของบริษัท และ ผลการปฏิบัติงานของกรรมการ และ ผู้บริหารแต่ละท่าน โดยค่าตอบแทนอยู่ในระดับใกล้เคียงกันกับอุตสาหกรรม และ สูงเพียงพอที่จะดูแลและรักษากรรมการ และ ผู้บริหารที่มีคุณสมบัติที่ต้องการ ส่วนจำนวนค่าตอบแทนในปี 2550 ที่บริษัทฯ ได้จ่ายให้แก่กรรมการและผู้บริหาร รวมถึงส่วนที่ได้รับจากการเป็นกรรมการและการทำหน้าที่อื่นในบริษัทย่อยมีรายละเอียดดังปรากฏในข้อ 9.3 

ด้านนโยบายเกี่ยวกับสิ่งแวดล้อมและสังคม บริษัทฯ ส่งเสริมให้ทุกคนมีสำนึกรับผิดชอบต่อชุมชน สังคม และ สิ่งแวดล้อม และ ไม่ส่งเสริมการทำผิดกฎหมาย ให้ความช่วยเหลือและร่วมบริจาคในโครงการต่าง ๆ ตามความเหมาะสม โครงการที่ได้ดำเนินการไปแล้วมีดังนี้

- มีระบบบำบัดน้ำเสียในโรงงานเพื่อนำกลับมาหมุนเวียนใช้ในขบวนการผลิต

- มีโครงการนำเศษกระเบื้องที่คัดทิ้งกลับมาบดใช้ในการผลิตกระเบื้องใหม่ทั้งหมด

- ย้ายโรงบดแร่ไปที่เหมืองเพื่อลดปัญหาฝุ่นละอองอันอาจมีผลกระทบต่อชุมชนรอบบริเวณโรงงาน

- สนับสนุนการศึกษาของเยาวชนโดยการมอบทุนการศึกษาบุตรของพนักงานที่มีรายได้น้อย ปีละ 99 ทุน ทุนละ 1,500 บาท

- บริจาคเพื่อสาธารณกุศล เช่น การมอบกระเบื้องจำนวน 531 ตารางเมตร และนำทีมพนักงานร่วมปูกระเบื้องห้องน้ำนักเรียนโรงเรียนวัดกระโดงทอง และโรงเรียนวัดบุญเกิดจังหวัดพระนครศรีอยุธยาที่ประสบอุทกภัยจากน้ำท่วม, บริจาคกระเบื้องจำนวน 1,250 ตารางเมตร เพื่อสร้างอาคารเฉลิมพระเกียรติ 80 พรรษา โรงพยาบาลเสาไห้ จ. สระบุรี 

  รายงานความรับผิดชอบของคณะกรรมการต่อรายงานทางการเงิน
  ลงนามโดยประธานกรรมการและกรรมการผู้จัดการ
  ซึ่งระบุถึงการปฏิบัติตามหลักการบัญชีที่รับรองโดยทั่วไป เหมาะสมกับธุรกิจ
  ใช้นโยบายบัญชีที่เหมาะสม และถือปฏิบัติโดยสม่ำเสมอ และ
  มีข้อมูลถูกต้องครบถ้วนเป็นจริงตามมาตรฐานการบัญชี ก็ปรากฏอยู่ในรายงานประจำปีด้วยแล้ว

บริษัทฯ มี WEBSITE ที่ให้ข้อมูลรายละเอียดของรายงานประจำปีที่เป็นปัจจุบัน ซึ่งรวมถึงงบการเงิน นโยบายการกำกับดูแลกิจการและผลการปฏิบัติตามนโยบาย จริยธรรมธุรกิจโดยสรุป โครงสร้างการถือหุ้น โครงสร้างคณะกรรมการ วิสัยทัศน์ ภารกิจ นโยบายและผลการปฏิบัติเกี่ยวกับสิ่งแวดล้อม และ สังคม และ ข่าวที่บริษัทเผยแพร่ โดยมีทั้งภาษาไทยและภาษาอังกฤษ 

บริษัทฯ มีหน่วยงานที่รับผิดชอบงานนักลงทุนสัมพันธ์ โดยแต่งตั้ง นางสาวรติรัตน์ เหล่าวิวัฒน์วงศ์ เป็นผู้จัดการ เพื่อทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์และประชาชนทั่วไป 

ทั้งนี้ ผู้ลงทุนสามารถติดต่อขอข้อมูลบริษัทฯ ได้ที่ โทร 0-2248-7007 หรือที่ www.umi-tiles.com หรือที่ e-mail: investor@umi-tiles.com โดยผู้บริหารมีส่วนร่วมในการดำเนินงานนักลงทุนสัมพันธ์ และจัดทำแผนงานนักลงทุนสัมพันธ์ประจำปีด้วย

9.4.4 ความรับผิดชอบของคณะกรรมการ

 โครงสร้างคณะกรรมการ

  คณะกรรมการเห็นว่าโครงสร้างคณะกรรมการปัจจุบันมีความเหมาะสมโดยกรรมการมีความหลากหลายในด้านความรู้ความสามารถ
  ทั้งด้านบัญชี การเงิน การบริหาร กฎหมายวิศวกรรม การขนส่งและสถิติ บริษัทฯ มีกรรมการรวม
  12 ท่าน โดยมีสัดส่วนดังนี้

  กรรมการที่เป็นผู้บริหาร 6 ท่าน

  กรรมการที่ไม่ได้เป็นผู้บริหาร 2 ท่าน

  กรรมการอิสระ 4 ท่าน

  คณะกรรมการทั้งคณะจะร่วมกันสรรหากรรมการที่เป็นทางการและโปร่งใส
  โดยรายชื่อคณะกรรมการ ประวัติ คุณวุฒิ ประสบการณ์
  และการถือหุ้นได้เปิดเผยในรายงานประจำปี และ WEBSITE ของบริษัทฯ ด้วย

ประธานกรรมการเป็นผู้ถือหุ้นของบริษัทฯ แต่ไม่เป็นบุคคลเดียวกับกรรมการผู้จัดการ คณะกรรมการได้ให้ความเห็นชอบนิยามกรรมการอิสระของบริษัทฯ ซึ่งเป็นไปตามเกณฑ์ขั้นต่ำที่กำหนดโดย ก.ล.ต และบริษัทฯ มีจำนวนกรรมการอิสระเท่ากับ 1 ใน 3 ของจำนวนกรรมการทั้งคณะ โดยจำนวนกรรมการที่ไม่รวมกรรมการอิสระเป็นไปตามสัดส่วนอย่างยุติธรรมของเงินลงทุนของผู้ถือหุ้นแต่ละกลุ่ม และข้อมูลของกรรมการแต่ละท่านก็ได้เปิดเผยในรายงานประจำปีอย่างชัดเจน ส่วนวาระการดำรงตำแหน่งของกรรมการก็ถือตาม พ.ร.บ. บริษัทมหาชน จำกัด ที่กำหนดให้กรรมการออกจากตำแหน่ง จำนวน 1 ใน 3 ในการประชุมผู้ถือหุ้นสามัญประจำปีทุกครั้ง โดยยังไม่ได้มีการกำหนดจำนวนวาระที่จะดำรงตำแหน่งติดต่อกันได้นานที่สุด แต่จะให้กรรมการดำรงตำแหน่งต่อได้ตราบเท่าที่สามารถปฏิบัติงานได้อย่างราบรื่นและมีประสิทธิภาพ การดำรงตำแหน่งของกรรมการชุดย่อยก็เช่นกัน ไม่ได้มีการกำหนดจำนวนวาระที่จะดำรงตำแหน่งติดต่อกันได้นานที่สุด อีกทั้งยังไม่ได้กำหนดจำนวนปีที่ดำรงตำแหน่งในแต่ละวาระ ยกเว้นคณะกรรมการตรวจสอบซึ่งคณะกรรมการกำหนดให้ประธานกรรมการตรวจสอบมีวาระการดำรงตำแหน่งคราวละ 4 ปี และกรรมการตรวจสอบมีวาระการดำรงตำแหน่งคราวละ 2 ปี

คณะกรรมการได้กำหนดนโยบายการดำรงตำแหน่งกรรมการที่บริษัทอื่นของกรรมการ โดยให้ถือตามกฎหมาย แต่ไม่ได้กำหนดจำนวนบริษัทที่สามารถดำรงตำแหน่งได้ตราบเท่าที่กรรมการสามารถจัดสรรเวลาและปฏิบัติหน้าที่ในฐานะกรรมการของบริษัทได้อย่างมีประสิทธิภาพ โดยข้อมูลการดำรงตำแหน่งกรรมการที่บริษัทอื่นได้เปิดเผยอยู่ในรายงานประจำปีและไม่ปรากฏว่ามีกรรมการท่านใดดำรงตำแหน่งกรรมการบริษัทจดทะเบียนถึง 5 บริษัท

คณะกรรมการกำหนดนโยบายห้ามมิให้ผู้บริหารระดับสูงไปดำรงตำแหน่งกรรมการบริษัทอื่นที่เป็นคู่แข่งทางธุรกิจ และ หากไปดำรงตำแหน่งในบริษัทอื่นที่อาจมีความขัดแย้งทางผลประโยชน์ ก็ต้องแจ้งให้คณะกรรมการทราบ ยกเว้นแต่การไปดำรงตำแหน่งกรรมการในบริษัทร่วมหรือบริษัทย่อย ในฐานะตัวแทนของบริษัทฯ ซึ่งข้อมูลการดำรงตำแหน่งกรรมการของผู้บริหารระดับสูงแต่ละคนได้เปิดเผยในรายงานประจำปี

คณะกรรมการได้แต่งตั้ง นายสุรินทร์ วงศ์กิตติพัฒน์ ซึ่งเป็นพนักงานประจำของบริษัทฯ รับผิดชอบงานเลขานุการบริษัทฯ โดยมีหน้าที่ดังนี้

1. ให้คำแนะนำด้านกฎหมายและกฎเกณฑ์ต่าง ๆ ที่คณะกรรมการต้องทราบในการทำหน้าที่อย่างเป็นประโยชน์ต่อ บริษัท

2. ดูแลกิจกรรมของคณะกรรมการ

3. ประสานงานให้มีการปฏิบัติตามมติคณะกรรมการ

ข. คณะกรรมการชุดย่อย (คณะอนุกรรมการ)

คณะกรรมการบริษัทฯ ได้จัดตั้งกรรมการที่มีความรู้ความชำนาญที่เหมาะสมเป็นคณะอนุกรรมการเพื่อช่วยศึกษาในรายละเอียดและกลั่นกรองงานของคณะกรรมการ แต่อย่างไรก็ตามความรับผิดชอบในกิจกรรมทุกประการของบริษัทฯ ต่อบุคคลภายนอกยังคงเป็นของคณะกรรมการบริษัทฯ ทั้งคณะ ปัจจุบันมีคณะอนุกรรมการ 2 คณะ คือ คณะกรรมการตรวจสอบ และ คณะกรรมการบริหาร

บทบาทหน้าที่ และ ความรับผิดชอบของคณะอนุกรรมการ ที่ได้ผ่านความเห็นชอบของคณะกรรมการและรายละเอียดอื่น ๆ ปรากฏอยู่ในข้อ 9.1.2 และ คณะอนุกรรมการได้รายงานผลการปฏิบัติหน้าที่ต่อคณะกรรมการอย่างสม่ำเสมอ ในส่วนของกรรมการตรวจสอบยังได้ทำรายงานการทำหน้าที่ในรอบปีที่ผ่านมาต่อผู้ถือหุ้นในรายงานประจำปีด้วย

คณะกรรมการยังไม่ได้จัดตั้งคณะกรรมการพิจารณาค่าตอบแทน และคณะกรรมการสรรหาแต่คณะกรรมการทั้งคณะจะพิจารณาร่วมกันในการกำหนดค่าตอบแทน , สรรหา กรรมการและผู้บริหารระดับสูง 

 ค. บทบาทหน้าที่และความรับผิดชอบของคณะกรรมการ

คณะกรรมการได้พิจารณาแบ่งแยกอำนาจหน้าที่ของคณะกรรมการและฝ่าย จัดการอย่างชัดเจน และได้พิจารณาให้ความเห็นชอบในเรื่องสำคัญเกี่ยวกับการดำเนินงานของบริษัทฯ เช่น วิสัยทัศน์ ภารกิจ กลยุทธ์ แผนงาน และ งบประมาณ เป็นต้น พร้อมทั้งได้ติดตามดูแลให้ฝ่ายจัดการดำเนินงานตามนโยบายและแผนที่กำหนด บริษัทฯ ยังอยู่ในระหว่างการพิจารณาร่างนโยบายการกำกับดูแลกิจการและจรรยาบรรณธุรกิจที่เป็นลายลักษณ์อักษรเพื่อให้คณะกรรมการพิจารณาให้ความเห็นชอบ แต่ก็ได้มีนโยบายและส่งเสริมให้ทุกคนในองค์กรปฏิบัติตามหลักการมาโดยตลอด พร้อมทั้งมีการสื่อสารและติดตามการปฏิบัติเป็นประจำ 

กรณีที่มีรายการที่อาจมีความขัดแย้งทางผลประโยชน์ คณะกรรมการจะพิจารณาความเหมาะสมโดยผู้มีส่วนได้เสียในรายการที่จะทำไม่มีส่วนร่วมในการตัดสินใจ และจะเปิดเผยข้อมูลถูกต้องครบถ้วนในรายงานประจำปีและแบบ 56 – 1 

บริษัทฯ มีระบบควบคุมและตรวจสอบภายในโดยมีระบบการควบคุมการดำเนินงาน ด้านรายงานทางการเงิน การปฏิบัติตามกฎ ระเบียบและนโยบาย มีฝ่ายตรวจสอบภายในที่มีความเป็นอิสระในการปฏิบัติหน้าที่ซึ่งจะรายงานโดยตรงต่อคณะกรรมการตรวจสอบ และ กรรมการผู้จัดการ คณะกรรมการโดยคณะกรรมการตรวจสอบ ได้พิจารณาทบทวนความเหมาะสม และความเพียงพอของระบบควบคุมภายในสม่ำเสมออย่างน้อยปีละครั้ง และ ได้ให้ความเห็นเรื่องความเพียงพอของระบบควบคุมภายในไว้ในรายงานประจำปี

ด้านการบริหารความเสี่ยง คณะกรรมการมีนโยบายด้านการบริหารความเสี่ยงให้ครอบคลุมทั้งองค์กร และ มีผู้รับผิดชอบงานบริหารความเสี่ยงตามนโยบาย และรายงานคณะกรรมการเป็นประจำ มีการทบทวนระบบการบริหารความเสี่ยงและประสิทธิผลของการจัดการความเสี่ยงตามจำเป็น และให้ความสำคัญกับสัญญาณเตือนภัยล่วงหน้า และรายการผิดปกติ 

 ง. การประชุมคณะกรรมการ 

ปี 2550 มีการประชุมคณะกรรมการ 4 ครั้ง โดยมีการกำหนดตารางการประชุมล่วงหน้าเป็นรายปี และกรรมการแต่ละท่านทราบกำหนดการดังกล่าว ประธานกรรมการและกรรมการผู้จัดการร่วมกันพิจารณาเรื่องเข้าวาระการประชุม กรรมการสามารถเสนอเรื่องเข้าสู่วาระการประชุมได้โดยแจ้งที่เลขานุการคณะกรรมการ หรือ ประธานกรรมการ หรือ 

กรรมการผู้จัดการ และเอกสารประกอบการประชุมที่มีสารสนเทศสำคัญครบถ้วน ได้จัดส่งให้กรรมการล่วงหน้า ไม่น้อยกว่า 7 วัน ก่อนวันประชุมทุกครั้ง กรณีที่กรรมการมีข้อสงสัยก็สามารถสอบถามข้อมูลเพิ่มเติมจากเลขานุการคณะกรรมการได้

ในระหว่างประชุมประธานกรรมการได้จัดสรรเวลาให้กรรมการอภิปรายปัญหาสำคัญอย่างเพียงพอ และในรายงานการประชุมก็ได้บันทึกข้อมูลต่าง ๆ อย่างครบถ้วน เช่น วันเวลาเริ่ม – เลิกประชุม ชื่อกรรมการที่เข้าประชุม สรุปสาระสำคัญของเรื่องที่เสนอคณะกรรมการ สรุปประเด็นที่มีการอภิปรายและข้อสังเกตของกรรมการ มติคณะกรรมการ และ ความเห็นของกรรมการที่ไม่เห็นด้วย ชื่อผู้จดรายงาน และชื่อผู้รับรองรายงาน เป็นต้น รายงานการประชุมได้ถูกจัดเก็บอย่างเป็นระบบสามารถสืบค้นได้โดยง่าย และ ไม่สามารถแก้ไขโดยไม่ผ่านที่ประชุมคณะกรรมการ

คณะกรรมการเห็นว่าจำนวนครั้งการประชุมคณะกรรมการมีความเหมาะสมกับการทำหน้าที่ของคณะกรรมการและลักษณะธุรกิจและจำนวนครั้งที่กรรมการแต่ละคนเข้าร่วมประชุมก็ได้เปิดเผยในข้อ 9.1.1 แล้ว ส่วนผลการดำเนินงานคณะกรรมการบริหารได้รับรายงานเป็นประจำทุกเดือน และกรรมการอื่น ๆ ได้รับรายงานเป็นรายไตรมาส นอกจากนี้หากกรรมการที่ไม่เป็นผู้บริหารเห็นว่ามีความจำเป็นก็อาจนัดประชุมกันเองได้

จ. การประเมินตนเองของคณะกรรมการ

คณะกรรมการส่วนใหญ่และกรรมการผู้จัดการเป็นตัวแทนของผู้ถือหุ้นรายใหญ่กลุ่มต่าง ๆ ที่มีความรับผิดชอบในผลการดำเนินงานสูง ถึงแม้จะไม่ได้มีการประเมินผลการปฏิบัติงานอย่างเป็นทางการประจำปี แต่ก็ได้มีการพูดคุยเพื่อปรับปรุงแนวทางในการปฏิบัติงานให้มีประสิทธิภาพอยู่เป็นระยะ

ฉ. ค่าตอบแทนกรรมการและกรรมการผู้จัดการ

คณะกรรมการได้กำหนดนโยบายและหลักเกณฑ์การจ่ายค่าตอบแทนกรรมการที่ชัดเจน ซึ่งจะเชื่อมโยงกับผลการดำเนินงานของบริษัทฯ และเหมาะสมกับภาระหน้าที่ ความรับผิดชอบ และ ประโยชน์ที่ได้รับจากกรรมการแต่ละท่าน มีกระบวนการพิจารณาจำนวนเงินค่าตอบแทนแต่ละปีที่โปร่งใส และ ที่ประชุมผู้ถือหุ้นเป็นผู้อนุมัติการจ่ายค่าตอบแทน โดยกรรมการชุดย่อยอาจได้รับค่าตอบแทนเพิ่มตามความเหมาะสม จำนวนเงิน และ รูปแบบค่าตอบแทนต่าง ๆ ที่กรรมการแต่ละคนได้รับได้เปิดเผยในข้อ 9.3 ส่วนค่าตอบแทนของกรรมการผู้จัดการคณะกรรมการจะเป็นผู้กำหนดให้ตามผลงานและมีการสื่อสารผลการพิจารณาผ่านประธานกรรมการ

ช. การพัฒนากรรมการและผู้บริหาร

คณะกรรมการมีนโยบาย และ วิธีการให้ความรู้แก่กรรมการใหม่ และ กรรมการปัจจุบันเกี่ยวกับบทบาทของกรรมการและลักษณะธุรกิจของบริษัทฯ อย่างต่อเนื่อง เช่นได้จัดให้มีการเยี่ยมชมโรงงานและกระบวนการผลิต และ แจ้งข่าวเกี่ยวกับโครงการอบรมสัมมนาเพื่อพัฒนาความรู้แก่กรรมการ รวมถึงผู้ที่เกี่ยวข้องในระบบการกำกับดูแลกิจการของบริษัทที่จัดโดยตลาดหลักทรัพย์ , IOD ฯลฯ เพื่อเข้าร่วมอบรมตามความเหมาะสม อีกทั้งยังให้ความสำคัญกับแผนการสืบทอดงาน โดยมีการกำหนดแผน, เตรียมผู้สืบทอดงาน โดยการจัดอบรมพัฒนาผู้บริหารอย่างต่อเนื่อง เพื่อให้มั่นใจว่ามีผู้ปฏิบัติหน้าที่แทนกรณีผู้บริหารระดับสูงไม่สามารถปฏิบัติหน้าที่ได้

9.5 การดูแลเรื่องการใช้ข้อมูลภายใน

  คณะกรรมการบริษัทดูแลมิให้กรรมการ ผู้บริหาร หาประโยชน์แก่ตนเองหรือผู้อื่น
  โดยอาศัยข้อมูลภายในอันเป็นความลับของบริษัทฯ หรือ บริษัทย่อย
  และโดยเฉพาะอย่างยิ่งข้อมูลที่ยังไม่เปิดเผยต่อสาธารณะ

  ในการซื้อขายหลักทรัพย์ กรรมการ ผู้บริหาร รวมทั้งคู่สมรมและบุตรที่ยังไม่บรรลุนิติภาวะ
  ตลอดจนบุคคลที่เกี่ยวข้อง ตามมาตรา 258 แห่ง พ.ร.บ. หลักทรัพย์ พ.ศ. 2535
  ของบุคคลดังกล่าว จัดทำและเผยแพร่รายงานการถือหลักทรัพย์
  ตลอดจนรายงานการเปลี่ยนแปลงการถือหลักทรัพย์ทุกครั้งที่มีการซื้อขาย โอน
  หรือรับโอนหลักทรัพย์ ภายใน 3 วัน นับแต่วันที่มีการซื้อ ขาย โอน หรือรับโอนหลักทรัพย์
  ต่อสำนักงาน ก.ล.ต. ทั้งนี้ กรรมการและผู้บริหารรับทราบบทบาทภาระ หน้าที่
  ในการรายงานการถือหลักทรัพย์ตามประกาศของ ก.ล.ต.
  และข้อบังคับของตลาดหลักทรัพย์แห่งประเทศไทย

  อีกทั้งยังเป็นนโยบายของบริษัทฯ
  ที่คณะกรรมการและผู้บริหารมีหน้าที่รายงานการซื้อขายหลักทรัพย์ของบริษัทฯ
  ทุกครั้งต่อคณะกรรมการบริษัท

9.6 บุคคลากร

  ณ วันที่ 31 ธันวาคม 2550 บริษัทมีพนักงานทั้งสิ้น 1,255 คน แบ่งเป็น

- พนักงานประจำสำนักงานใหญ่ 152 คน

- พนักงานประจำโรงงาน 1,103 คน

1. ค่าตอบแทนพนักงาน

  พนักงานจะได้รับค่าตอบแทนเป็นเงินเดือน เบี้ยเลี้ยง โบนัส ค่าล่วงเวลา
  รวมทั้งสวัสดิการด้านประกันอุบัติเหตุ การประกันสุขภาพ กองทุนสำรองเลี้ยงชีพพนักงาน

2. นโยบายการพัฒนาพนักงาน

  บริษัทมีเจตนารมณ์ที่จะสนับสนุนการพัฒนาบุคลากรให้มีคุณค่าต่อสังคม
  ขณะเดียวกันยังมุ่งส่งเสริมบุคลากรให้

  ทันสมัยด้วยการฝึกอบรมและการพัฒนาพนักงานอย่างต่อเนื่อง